《九怀·越王台》
宋代·高似孙

草长兮菲菲，越山青兮霏微。
玉在佩兮欲语，望故宫兮如归。
酒阔兮犹香，僾流光兮庭帏。
芳俎进兮兰藉，玉鳞寒兮牲肥。
赤翱兮醉只，笙嘘云兮沾衣。
鼓轻舠兮无留，月共载兮依依。
乐莫乐兮知几，哀莫哀兮别离。
鹧鸪愁兮忘飞。

作者简介：高似孙(1158—1231)，字续古，号疏寮，鄞县（今浙江宁波）人（清康熙《鄞县志》卷一○），一说馀姚（今属浙江）人（清光绪《馀姚县志》卷二四）。孝宗淳熙十一年（一一八四）进士，调会稽县主簿，历任校书郎，出知徽州，迁守处州。宁宗庆元六年（一二○○）通判徽州，嘉定十七年（一二二四）为著作佐郎。理宗宝庆元年（一二二五）知处州。晚家于越，为嵊令史安之作《剡录》。有《疏寮小集》、《剡录》、《子略》、《蟹略》、《骚略》、《纬略》等。事见《南宋馆阁续录》卷八、《宋史翼》卷二九。